અમદાવાદઃ આજે વર્લ્ડ સ્પેરો ડે છે, ત્યારે નિરંતર ચકલીઓની તાદાતમાં થતો ઘટાડો ચિંતાજનક બાબત છે. આજના આધુનિક જમાનામાં પશુ-પક્ષીઓના અસ્તિત્વ પર ખતરો વધતો જાય છે, પ્રદૂષણમાં વધારો, વૃક્ષોનું નિંકદન વગેરે કારણે આજે ભાગ્યે જ શહેરોમાં ચકલીઓ જોવા મળતી હોય છે. પણ અમદાવાદીઓનો ચકલી પ્રેમ અવગણ્યા જેવો નથી. જગદિપ પ્રજાપતિએ કહ્યું કે, કાલુપુરમાં સ્વામિનારાયણ મંદિર પાસે સવારે મોટી સંખ્યામાં ચકલીઓ આવે છે. પોતાની ચીંચીંથી ચકલીઓ આ વિસ્તારને જીવંત રાખે છે. અસંખ્ય લોકો અહ્યાં ચકલીઓને ચણ ખવડાવવા માટે આવે છે.